Diari Oficial de la Generalitat Valenciana


Sumari del DOGV 4703, del 02-03-2004 (2004/2112)

DECRET 30/2004, de 27 de febrer, del Consell de la Generalitat, de modificació del Decret 9/2002, de 15 de gener, pel qual es va aprovar el Reglament de Funcionament de l'Agència Valenciana de l'Energia (AVEN).
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/02/27/30/dof/vci/html**

### Dades del document

Número de DOGV
:   4703

Data del DOGV
:   02-03-2004

Secció del DOGV
:   I. DISPOSICIONS GENERALS

Número del document
:   2004/2112


Data del document
:   27-02-2004

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * política energètica
    * indústria energètica
    * legislació
    * institució pública
    * reglament intern

DECRET 30/2004, de 27 de febrer, del Consell de la Generalitat, de modificació del Decret 9/2002, de 15 de gener, pel qual es va aprovar el Reglament de Funcionament de l'Agència Valenciana de l'Energia (AVEN). [2004/X2112]
  
La Llei 8/2001, de 26 de novembre, crea l'Agència Valenciana de l'Energia (AVEN) i la configura com una entitat de dret públic sotmesa al dret privat que forma part del sector públic autonòmic, amb personalitat jurídica, patrimonis propis i plena capacitat d'obrar en el compliment dels seus fins, i queda adscrita a la conselleria que tinga assignades les competències en matèria d'energia.
  
Per mitjà del Decret 71/2003, de 21 de juny, del Consell de la Generalitat, s'establix el nombre i la denominació de les conselleries en què s'organitza l'administració de la Generalitat.
  
Per mitjà del Decret 7/2003, de 21 de juny, del president de la Generalitat, s'assigna a la Conselleria d'Infraestructures i Transport les competències en matèria d'obres públiques, transport, arquitectura, ports i costes, telecomunicacions i energia.
  
Per tot el que s'ha exposat i atenent les necessitats d'adaptació dels òrgans de l'Agèn-cia Valenciana de l'Energia a les noves competències de la Conselleria d'Infraestructures i Transport, a proposta del conseller d'Infraestructures i Transport, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 27 de febrer de 2004,
  
DECRETE
  
Article 1
  
Es modifica l'article 7.1 del Decret 9/2002, de 15 de gener, del Consell de la Generalitat, que tindrà la redacció següent:
  
?Article 7.1. El Comité de Direcció estarà constituït per:
  
a) El president, que serà el conseller competent en matèria d'energia.
  
b) El vicepresident, que serà el secretari autonòmic de la conselleria competent en matèria d'energia.
  
c) Dotze vocals que seran:
  
- El sotssecretari de la conselleria competent en matèria d'energia.
  
- El director general d'energia.
  
- Un representant de cada una de les següents conselleries amb rang, almenys, de cap d'àrea o de servici o equivalent, designat pel titular d'estes:
  
Conselleria d'Infraestructura i Transport.
  
Conselleria d'Indústria, Comerç i Turisme.
  
Conselleria d'Economia Hisenda i Ocupació.
  
Conselleria de Territori i Habitatge.
  
- Cinc vocals designats pel conseller competent en matèria d'energia, a proposta del Consell Assessor, seguint els criteris de pluralitat i hauràn de representar sectors de distinta naturalesa.
  
- El secretari que serà nomenat pel president de l'Agència, amb veu però sense vot?.
  
Article 2
  
Es modifica l'article 11 del Decret 9/2002, de 15 de gener, del Consell de la Generalitat, que tindrà la redacció següent:
  
?Article 11. Composició del Consell Assessor
  
1. El Consell Assessor estarà integrat pels membres següents:
  
a) El president, que serà el conseller competent en matèria d'energia.
  
b) El vicepresident, que serà el secretari autonòmic competent en matèria d'energia.
  
c) La resta de membres del Comité de Direcció.
  
d) Cinc representants nomenats pel Consell de la Generalitat.
  
e) Onze vocals en representació de:
  
- Un per les universitats valencianes.
  
- Un per les organitzacions empresarials més representatives.
  
- Un per les organitzacions sindicals més representatives.
  
- Un pel Consell Oficial de Cambres Oficials de Comerç, Indústria i Navegació de la Comunitat Valenciana.
  
- Un pels col·legis professionals relacionats amb l'àrea energètica.
  
- Un per la Federació Valenciana de Municipis i Províncies.
  
- Un per les organitzacions ecologistes.
  
- Un per les organitzacions de consumidors i usuaris.
  
- Un per les empreses productores i comercialitzadores d'energies renovables.
  
- Un per les empreses productores i comercialitzadores d'energies convencionals.
  
- Un professional de reconegut prestigi en matèria energètica.
  
2. Actuarà com a secretari del Consell Assessor el secretari del Comité de Direcció.
  
3. Els vocals seran nomenats per un període de quatre anys pel conseller competent en matèria d'energia, sobre la proposta de les institucions o dels sectors amb representació.
  
4. Si durant el transcurs del mandat algun dels vocals de representació de les institucions o dels sectors causara baixa en estes o cessara en el càrrec en funció del qual haguera sigut designat, les institucions o els sectors corresponents procediran a proposar el substitut que, a efectes de la renovació, tindrà l'antiguitat que corresponga a qui substituïsca. Així mateix, en qualsevol moment, per causa justificada, per les institucions o els sectors corresponents es podrà remoure a qualsevol dels proposats, i es podrà procedir a una nova proposta, d'acord amb el que establix l'incís 3 d'este article, i en l'article 8.4 de la Llei 8/2001, de 26 de novembre, de Creació de l'Agència Valenciana de l'Energia.
  
5. El Consell Assessor podrà constituir en el seu si comissions de treball, de composició variable, segons les necessitats d'assessorament de cada moment.
  
6. El càrrec de membre del Consell Assessor no serà remunerat?.
  
DISPOSICIÓ ADDICIONAL
  
Les referències que en el Decret 9/2002, de 15 de gener, del Consell de la Generalitat, es fan a la conselleria o al conseller d'Innovació i Competitivitat hauran d'entendre's realitzades a la conselleria o al conseller competent en matèria d'energia, respectivament.
  
DISPOSICIONS FINALS
  
Primera
  
Es faculta el conseller competent en matèria d'energia per a adoptar, si és procedent, les disposicions necessàries per al desplegament del decret.
  
Segona
  
El present decret vigirà el dia de la publicació en el Diari Oficial de la Generalitat Valenciana.
  
València, 27 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller d'Infraestructures i Transport,


Còpia Permalink ELI